Halvor Egner Granerud

Halvor Egner Granerud (s. 29. toukokuuta 1996) on norjalainen mäkihyppääjä ja maailmancupin kokonaiskilpailuvoittaja sekä mäkiviikon voittaja. Seuratasolla hän edustaa Asker Skiklubbia.

Granerud saavutti kultaa Almatyn nuorten MM-kilpailuissa 2015 joukkuekilpailussa Norjan joukkueessa. Vuotta myöhemmin Râșnovissa hän oli hopeaa saavuttaneessa joukkueessa. Aikuisten tasolla hän saavutti henkilökohtaisen kilpailun hopeaa sekä joukkuekultaa lentomäen MM-kilpailuissa Planicassa 2020. Oberstdorfin MM-kilpailuissa 2021 hän saavutti sekajoukkuemäessä hopeaa ja sijoittui normaalimäessä neljänneksi. Hän ei pystynyt osallistumaan joukkuemäkeen ja suurmäen kilpailuun saatuaan COVID-19 -tartunnan. Pekingin olympialaisissa 2022 hän sijoittui suurmäessä kahdeksanneksi. Vikersundin lentomäen MM-kilpailuissa 2022 Granerud saavutti pronssia joukkuekilpailussa. Planican MM-kilpailuissa 2023 hän sijoittui joukkuemäessä ja sekajoukkuemäessä hopealle, suurmäessä seitsemänneksi sekä normaalimäessä 11:nneksi.

Mäkihypyn maailmancupissa Granerud kilpaili ensimmäisen kerran Lillehammerissa joulukuussa 2015. Ensimmäiset maailmancupin pisteensä hän saavutti joulukuussa 2016 oltuaan Oberstdorfissa 28:s. Kymmenen parhaan joukkoon hän sijoittui ensimmäisen kerran oltuaan viides Engelbergissä joulukuussa 2017. Ensimmäisen palkintosijansa Granerud saavutti marraskuussa 2020 voitettuaan Kuusamossa. Joulukuussa hän voitti seuraavat neljä kilpailua Nižni Tagilissa ja Engelbergissä. Mäkiviikolla hän oli toinen Garmisch-Partenkirchenissä ja neljäs kokonaispisteissä. Mäkiviikon jälkeen hän voitti ja oli toinen Titisee-Neustadtin kilpailuissa, voitti Willingenissä ja Klingenthalissa neljä kilpailua putkeen sekä Zakopanen toisen kilpailun helmikuussa. Hän voitti maailmancupin kokonaiskilpailun. Marraskuussa 2021 hän oli Nižni Tagilissa ensimmäisessä kilpailussa kolmas ja voitti toisen. Joulukuussa hän oli toinen Klingenthalissa ja Oberstdorfissa. Tammikuussa hän oli kolmas ja toinen Bischofshofenin kilpailuissa sekä kolmas mäkiviikon lopputuloksissa. Mäkiviikon jälkeisessä Bischofshofenin kilpailussa hän sijoittui toiseksi, samoin Willingenissä. Lahdessa hän saavutti kakkossijan ja voiton. Maailmancupin kokonaiskilpailussa hän sijoittui neljänneksi. Marraskuussa 2022 hän oli kauden avauskilpailussa Wisłassa toinen ja jakoi Stefan Kraftin kanssa Rukan toisen kilpailun voiton. Mäkiviikolla hän voitti Oberstdorfissa, Garmisch-Partenkirchenissä ja Bischofshofenissa. Innsbruckissa hän sijoittui toiseksi. Samalla hän voitti mäkiviikon kokonaiskilpailun. Hän voitti Zakopanen henkilökohtaisen kilpailun. Sapporossa hän sijoittui perjantain kilpailussa kolmanneksi ja lauantaina sekä sunnuntaina toiseksi. Tammi-helmikuun vaihteessa hän voitti Kulmin lentomäessä ja Willingenissä neljä kilpailua putkeen. Viikkoa myöhemmin hän voitti Lake Placidin suurmäessä. Maaliskuussa hän saavutti Lillehammerissa voiton sekä Vikersundissa voiton ja kakkossijan. Hän voitti maailmancupin kokonaiskilpailun ja Raw Air -kiertueen sekä sijoittui lentomäkicupissa toiseksi.

Granerud on sijoittunut mäkihypyn kesä-GP-sarjan  osakilpailussa parhaimmillaan kolmanneksi. Continental Cupissa hän on voittanut kuusi osakilpailua.

 Maailmancupin osakilpailuvoitot 
 Päivä Kilpailupaikka Mäki 29. marraskuuta 2020   Ruka  HS142 5. joulukuuta 2020   Nižni Tagil  HS134 6. joulukuuta 2020   Nižni Tagil  HS134 19. joulukuuta 2020   Engelberg  HS140 20. joulukuuta 2020   Engelberg  HS140 10. tammikuuta 2021   Titisee-Neustadt  HS142 30. tammikuuta 2021   Willingen  HS147 31. tammikuuta 2021   Willingen  HS147 6. helmikuuta 2021   Klingenthal  HS140 7. helmikuuta 2021   Klingenthal  HS140 14. helmikuuta 2021   Zakopane  HS140 21. marraskuuta 2021   Nižni Tagil  HS134 27. helmikuuta 2022   Lahti   HS130 27. marraskuuta 2022   Ruka  HS142 29. joulukuuta 2022   Oberstdorf  HS137 1. tammikuuta 2023   Garmisch-Partenkirchen  HS142 6. tammikuuta 2023   Bischofshofen  HS142 15. tammikuuta 2023   Zakopane  HS140 28. tammikuuta 2023   Bad Mitterndorf  HS235 29. tammikuuta 2023   Bad Mitterndorf  HS235 4. helmikuuta 2023   Willingen  HS147 5. helmikuuta 2023   Willingen  HS147 12. helmikuuta 2023   Lake Placid  HS 128 14. maaliskuuta 2023   Lillehammer  HS 140 18. maaliskuuta 2023   Vikersund  HS 240

 Maailmancupin joukkuekilpailujen voitot 
 Päivä Kilpailupaikka Mäki 23. tammikuuta 2021   Lahti  HS130

 Lähteet 

Luokka:Norjalaiset mäkihyppääjät
Luokka:Vuonna 1996 syntyneet
Luokka:Elävät henkilöt